Onderwater video van visse wat gevoer word.
'n Vlieënde vis.
'n Vis is 'n water-lewende gewerwelde (Latyns: vertebrata) dier met kiewe. Meeste visse is koudbloedig. Daar bestaan meer as 32 000 verskillende spesies visse in die wêreld.
1 Visse in Suider-Afrika
Visse in Suider-Afrika[wysig | wysig bron]
Suider-Afrika is geseën met visse as gevolg van sy ligging tussen die Atlantiese en Indiese oseane en die Suidelike Oseaan verder suid. Daar kom 2 500 spesies voor in Suider-Afrika en 1 800 spesies kom voor op die kontinentale bank reg rondom Suider-Afrika. Die syfer groei jaarliks soos nuwe spesies in die area ontdek word. Sestien persent van die spesies is endemies aan Suider-Afrika.
Slegs 5% van die spesies kom voor in die Atlantiese Oseaan maar dit is die pelagiese spesies soos sardyn, snoek en ansjovis wat die kern vorm van die Suid-Afrikaanse kommersiële visbedryf. Die spesies wat in die Indiese Oseaan voorkom is sportvis.
Daar is ongeveer 160 varswater visspesies in Suider-Afrika en baie meer in die res van Afrika. Spesies soos karp, baars en forel is nie inheems nie maar ingevoer vanaf ander lande en losgelaat in riviere in Suider-Afrika.
Al die artikels onder visse onderskryf die taksonomie van ITIS, die Integrated Taxonomic Information System ter wille van eenvormigheid.
Visse word geklassifiseer in die volgende hoofgroepe:
Pteraspidomorphi (vroeë kakebeenlose vis)
Cephalaspidomorphi (vroeë kakebeenlose vis)
Gnathostomata (gewerweldes met 'n kakebeen)